cyanic-selkie/wikianc huggingface dataset:
বিভা চৌধুরী
বসু বিজ্ঞান মন্দিরে
বিজ্ঞানে স্নাতকোত্তর ডিগ্রি অর্জনের পর তিনি বসু বিজ্ঞান মন্দিরে পালিত প্রফেসর ডক্টর দেবেন্দ্র মোহন বসুর সঙ্গে কাজ শুরু করেন। তার মহাজাগতিক রশ্মি সম্পর্কে গবেষণা শুরু করেন। ক্লাউড চেম্বার বা মেঘকক্ষ ব্যবহার করে মহাজাগতিক কণার ভর নির্ণয়ে সমস্যা ছিল, এই যন্ত্র বেশিক্ষণ ব্যবহার করা যেতো না। এর বিকল্প উপায় হিসেবে বিভা চৌধুরী ও স্যার ডি.এম.বসু ফটোগ্রাফিক প্লেটের ব্যবহার করলেন। এই প্লেটে মহাজাগতিক রশ্মি এসে পড়লে প্লেটে উপস্থিত সিলভার আয়োডাইড সিলভার অর্থাৎ রুপো এবং আয়োডিনে ভেঙে যায় এবং রুপো প্লেটের গায়ে আটকে যায়। এই বিন্দুগুলো দেখে বোঝা যায় যে মৌলিক কণা কোন পথ দিয়ে গেছে। ডক্টর বসু এবং বিভারাই প্রথম দেখলেন যে কতটা পথ বাঁকল তা পরিমাপ করে তার থেকে কণার ভর নির্ণয় করা সম্ভব। তার বললেন ভারী কোন কণা একসঙ্গে বেশ কয়েকটা সিলভার আয়োডাইড অণুকে ভেঙে দেয় বলে বেশি রুপো মুক্ত করে। ফলে রুপোর বিন্দুগুলো বেশি ঘন অবস্থায় জমে থাকে। এভাবে বিন্দুর ঘনত্ব আর কতটা পথ বেঁকে গেছে তা দেখে কণাটার ভর নির্ণয় করা যায়। ১৯৪১ সালে বিভা চৌধুরী ও ডি.এম বোস ভর নির্ণয় বিষয়ে তাঁদের গবেষণাপত্র ইংল্যান্ডের বিখ্যাত নেচার পত্রিকায় প্রকাশ করেছিলেন।
বায়ুমণ্ডলে বাধার কারণে মাটির কাছে মহাজাগতিক রশ্মি কম আসে। তাই গবেষণার জন্য ফটোগ্রাফিক প্লেটগুলোকে তারা দার্জিলিং, সান্দাকফু এবং ভুটান সীমান্তের কাছে ফারি জং, এই তিন জায়গায় রেখেছিলেন। তারা দুই ধরনের ভর পরিমাপ করেছিলেন, যার একটির ভর ইলেক্ট্রনের ভরের প্রায় ২০০ গুণ এবং অপরটির ভর ইলেক্ট্রননের ভরের প্রায় ৩০০ গুণ। তাদের প্লেটে যে দুটি ভর ধরা পড়েছিল সেগুলি বর্তমানে পায়ন ও মিউয়ন নামে পরিচিত। হাপটোন প্লেট ব্যবহার করায় তাদের ভর নির্ণয়ে কিছু ত্রুটি ছিল। দ্বিতীয় বিশ্বযুদ্ধের কারণে তার ফুলটোন প্লেট জোগাড় করতে না পারায় এই বিষয়ে তারা আরো উন্নত গবেষণা করতে পারেননি। পরবর্তীতে ১৯৪৭ খ্রিস্টাব্দে ব্রিটেনের সেসিল পাওয়েল ফুলটোন ফটোগ্রাফিক প্লেট ব্যবহার করে ভর দুটিকে আলাদা করে চিনতে পারেন। তিনি বিভাদের ব্যবহৃত পদ্ধতি ব্যবহার করে আরো উন্নত গবেষণা করেন এবং ১৯৫০ খ্রিস্টাব্দে পদার্থবিদ্যায় নোবেল পুরস্কার পান।
ম্যানচেস্টারে গমন
১৯৪৫ খ্রিস্টাব্দে প্যাট্রিক ব্ল্যাকেটের তত্ত্বাবধানে বিভাদেবী ম্যানচেস্টারে মহাজাগতিক রশ্মি গবেষণাগারে যোগদান করেন। সেখানে তিনি এক্সটেনসিভ এয়ার শাওয়ার (extensive air shower) বিষয়ে গুরুত্বপূর্ণ গবেষণা করেন। ১৯৪৯ খ্রিস্টাব্দের প্রথমদিকে এই বিষয়ে তিনি তার গবেষণাপত্র "Extensive air showers associated with penetrating particles" জমা দেন এবং ১৯৫২ খ্রিস্টাব্দে ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জন করেন। দ্য ম্যানচেস্টার হেরাল্ড নামে একটি স্থানীয় পত্রিকা ডক্টর চৌধুরীর গবেষণা কর্ম ও সাক্ষাৎকারকে “Meet India’s New Woman Scientist – She has an eye for cosmic rays” নামে প্রকাশ করে। সাক্ষাৎকারে ডক্টর চৌধুরী তৎকালীন সময়ের মেয়েদের বিজ্ঞান বিষয়ে পড়াশোনা সম্পর্কে বলেন-
টাটা ইন্সটিটিউটে যোগদান
হোমি জাহাঙ্গীর ভাবা যখন সদ্য প্রতিষ্ঠিত টাটা মৌলিক গবেষণা প্রতিষ্ঠানের জন্য তরুণ বিজ্ঞানীদের খুঁজছেন, তখন তিনি বিভা চৌধুরীর ডক্টরেট পেপারের পরীক্ষক জন জি. উইলসনকে বিজ্ঞানী বিভা চৌধুরীর আত্মবিশ্বাস সম্পর্কে মতামত জানতে চাইলে তিনি বিভাদেবীকে টাটা ইন্সটিটিউটে নিয়োগের পরামর্শ দেন। বিভাদেবী ১৯৪৯ খ্রিস্টাব্দে টাটা মৌলিক গবেষণা প্রতিষ্ঠানে যোগদান করেন এবং ১৯৫৭ খ্রিস্টাব্দ পর্যন্ত আট বছর সেখানে কর্মরত ছিলেন। বিভাদেবীই ছিলেন টাটা ইন্সটিটিউটের প্রথম মহিলা গবেষক। ১৯৫০ খ্রিস্টাব্দে বিভাদেবী কাউন্টার হডোস্কোপ ব্যবস্থার দ্বারা এমন কণার উপস্থিতির প্রমাণ দেন যা দুই বা তার বেশি এয়ার শাওয়ার তৈরি করতে সক্ষম। তার এই গবেষণা ক্লাউড চেম্বার বা মেঘকক্ষ ব্যবহার করে অন্যান্য বিজ্ঞানী পরবর্তীতে নিশ্চিত করেন। ১৯৫৪ খ্রিস্টাব্দে মিশিগান বিশ্ববিদ্যালয়ের পদার্থবিজ্ঞান বিভাগে একজন পরিদর্শন প্রভাষক হিসাবেও তার সংক্ষিপ্ত বক্তব্য ছিল। টাটা ইন্সটিটিউটে থাকাকালীন ১৯৫৫ খ্রিস্টাব্দে তিনি এবং প্রফেসর সুকুমার বিশ্বাস ইতালির পিসায় অনুষ্ঠিত প্রাথমিক কণা সম্পর্কিত দ্বিতীয় আন্তর্জাতিক সম্মেলনে অংশ নিয়েছিলেন।
আমেদাবাদ ফিজিক্যাল রিসার্চ ল্যাবরেটরিতে
১৯৫৭ খ্রিস্টাব্দে তিনি টাটা ইন্সটিটিউট ছেড়ে আমেদাবাদের ফিজিক্যাল রিসার্চ ল্যাবরেটরিতে গবেষণার জন্য আসেন। ১৯৬০ খ্রিস্টাব্দে কোলার গোল্ড ফিল্ডস বা কোলার স্বর্ণখনির গবেষণার সঙ্গে তিনি যুক্ত ছিলেন। ১৯৭০ খ্রিস্টাব্দে বিভাদেবী ওয়াই. সি. সাক্সসিনার সঙ্গে নিয়ন ফ্ল্যাশ টিউব প্রযুক্তি ব্যবহার করে ≥১৫০ GeV শক্তির মিউয়নের বৈশিষ্ট (সংখ্যাধিক্য, পূর্ণ সংখ্যা এবং কৌণিক বিতরণ) সম্পর্কে গবেষণা করেন। পরীক্ষাটি কোলার গোল্ড ফিল্ডে ৫৮০ মিটার জলের সমতুল্য গভীরতার পরিমাপ করা হয়েছিল। তারা দুইটি বিস্ফোরণ লক্ষ্য করেন। প্রথমটি কেন্দ্রের ট্র্যাকগুলির একটি সরু জেট সমন্বিত এবং দ্বিতীয়টি ট্র্যাকের দুটি হালকা বান্ডিল সমন্বিত। তাদের মতামত ছিল যে, প্রথম ঘটনাটি ঘটে যখন দুটি ইলেকট্রন-ফোটন ঝরনা ফাস্ট মিউয়ন দ্বারা উৎপাদিত হয়, যার একটি শিলা এবং অপরটি ডাবল ব্রেসমস্ট্রাহলং প্রক্রিয়ায় সীসা শোষক দ্বারা ঘটে এবং দ্বিতীয় ঘটনাটি ঘটে যখন দুটি ইলেকট্রন-ফোটনের সমান্তরাল ফাস্ট মিউয়ন দ্বারা উৎপাদিত হয়, যার প্রত্যেকটি শিলা ও সীসা শোষক দ্বারা ঘটে। তারা এই বিষয়ে পরে আর অনেক গবেষণা করেন। ১৯৭৭ খ্রিস্টাব্দে তারা “Pramana-Journal of Physics” পত্রিকায় তাদের গবেষণা সম্পর্কে জানান এবং কোলার স্বর্ণখনিতে মিউয়ন সম্পর্কে তাদের গবেষণা চালিয়ে যান।
কলকাতায়
তার বৈজ্ঞানিক জীবনের শেষের দিকে তিনি সলিড স্টেট ডিটেক্টর, যেমন CR-39 (DOP) ব্যবহার করে শক্তিশালী ভারী কণা গবেষণায় আত্মনিয়োগ করেন। তার এই গবেষণায় কলিকাতা বিশ্ববিদ্যালয়ের এ. কে. গাঙ্গুলী ছিলেন একজন প্রধান সহকর্মী। সাহা ইনস্টিটিউট অফ নিউক্লিয়ার ফিজিক্সের পরিচালক প্রফেসর ডি. এন. কুন্ডু ১৯৭৬ খ্রিস্টাব্দে ফিজিক্যাল রিসার্চ ল্যাবরেটরিতে আসলে তার সঙ্গে বিভাদেবীর পরিচয় হয়। বিভাদেবী অবসরের পরেও উচ্চ শক্তির কণা পদার্থবিজ্ঞান সম্পর্কে গবেষণা চালিয়ে যেতে চাইলে, ফেসর ডি. এন. কুন্ডু সাহা ইনস্টিটিউট অফ নিউক্লিয়ার ফিজিক্সের অতিথি কর্মী হিসেবে তাঁকে গবেষণার সুযোগ দেন। কলকাতায় এসে বিভাদেবী সেখানে CR-39 (DOP) বিষয়ে কর্মরত হন। ১৯৮৫ খ্রিস্টাব্দে প্রফেসর গাঙ্গুলী চৌধুরী এবং বালিগা একটি বিশেষভাবে পরিকল্পনা করা বিভাজন চেম্বারে ফিশন ফ্রেগমেন্ট ইমিশন (fission fragment emission) বিষয়ে গবেষণা করেন। তারা সলিড স্টেট পারমাণবিক ট্র্যাক শনাক্তকারী পলিকার্বনেট Lexan দ্বারাও গবেষণা করেন। গোল্ড টার্গেটকে ৫০ MeV শক্তির α-কণার বিম দ্বারা বিস্ফোরণ করানো হয়। তারা আধান-পরিবর্তনের যে প্রস্থচ্ছেদ পরীক্ষামূলকভাবে পায় তার মান ২.৫mb ± ০.৫mb., যা তাত্ত্বিক মানের সঙ্গে মিলে যায়। তারা ভেরিয়েবল এনার্জি সাইক্লোট্রন সেন্টারেও এই ধরনের গবেষণা করেন।
ইকুয়েডরে ইসলাম
ইকুয়েডরে ইসলাম একটি সংখ্যালঘু ধর্ম। খ্রিস্টধর্ম প্রধান দেশটিতে প্রায় ১,০০০ এর অধিক মুসলিম বাস করেন। ১৯৯১ সালে ইকুয়েডরের রাজধানী কিতোতে খালিদ বিন ওয়ালিদ নামে একটি মসজিদ নির্মিত হয়। ১৯৯৪ সালে প্রথম ইকুয়েডরে ইকুয়েডর ইসলামিক সেন্টার নামে একটি ধর্মীয় সেন্টার প্রতিষ্ঠিত হয়। নওমুসলিম শায়খ ইয়াহিয়া জুয়ান এটি প্রতিষ্ঠা করেন এবং তাঁর প্রচেষ্টায় ১৯৯৪ সালে দেশটির সরকার কর্তৃক স্বীকৃতি লাভ করে।
ইতিহাস
ইকুয়েডরে ইসলামের আগমন সম্পর্কে বলা হয় যে, ঔপনিবেশিক আমলে আফ্রিকীয় দাসদের মাধ্যমে লাতিন আমেরিকায় ইসলামের আগমন ঘটে। বর্তমান ইকুয়েডর অঞ্চলে ঠিক কখন ইসলামের আগমন হয়েছিল সে বিষয়ে স্পষ্ট ইতিহাস পাওয়া যায় না। তবে প্রথম বিশ্বযুদ্ধের সময় আরব ভূখণ্ড থেকে অগণিত অভিবাসী ইকুয়েডর আগমন করে এবং এর মাধ্যমে দেশটিতে উল্লেখযোগ্য মুসলিম জনসংখ্যা সৃষ্টি হয়। তারা রাজধানী কিতো, আম্বাতো ও গুয়াইয়াকুইল শহরে বসবাস আরম্ভ করে। তবে বর্তমান মানাবি, লস রিওস, এসমেরালাদায়স প্রদেশেও মুসলমানদের দেখা যায়। ২০ শতাব্দীর চল্লিশের দশকে লেভান্তাইন খ্রিষ্টান ও আরব মুসলমানরা 'লেকলা' নামের একটি ধর্মনিরপেক্ষ সংগঠন গঠন করেছিল।
ইকুয়েডর এসে মুসলমানরা দিনে দিনে দেশটির স্থানীয় জাতিগোষ্ঠীগুলোর সাথে একীভূত হতে থাকে। ১৯৯১ সালে দেশটির রাজধানী কিতোতে প্রথম মসজিদ নির্মাণ করা হয়। এরপর ১৯৯৪ সালে 'ইকুয়েডর ইসলামিক সেন্টার' নামে একটি ধর্মীয় সেন্টার প্রতিষ্ঠা করা হয়। এরপর ২০০৪ সালে গুয়াইয়াকুইল শহরে ভারতীয় বংশোদ্ভূত মাজহার ফারুক ও পাকিস্তানি বংশোদ্ভূত আলী সাইদ কর্তৃক 'সেন্ট্রো ইসলামিকো আল হিজরা' নামে আরেকটি সেন্টার প্রতিষ্ঠিত হয়।
শায়খ ইয়াহিয়া জুয়ান ও ইসলাম
ইকুয়েডরসহ লাতিন আমেরিকার দেশগুলিতে ইসলাম প্রচার ও প্রসারের ক্ষেত্রে শায়খ ইয়াহিয়ার ব্যাপক রয়েছে। তিনি ইকুয়েডরের রাজধানী কুতোতে জন্ম গ্রহণ করেন। তিনি ১২ বছর বয়সে একটি সামরিক একাডেমিতে ভর্তি হন এবং সামরিক বিজ্ঞানে স্নাতক ডিগ্রী অর্জন করেন। তিনি ইংরেজি, স্পেনীয় ও আরবি ভাষায় কথা বলতে পারেন। মিশিগান বিশ্ববিদ্যালয়ে পড়াকালীন এক আরব সহপাঠীর মাধ্যমে প্রথমবারের মতো তিনি ইসলামের সংস্পর্শে আসেন। এরপর তিনি ইসলাম ধর্ম গ্রহণ করেন এবং মদিনা বিশ্ববিদ্যালয়ে ভর্তি হয়ে স্নাতকোত্তর ডিগ্রি অর্জন করেন। তিনিই প্রথম ইকুয়েডরীয় নাগরিক, যিনি প্রকাশ্যে ইসলাম গ্রহণের ঘোষণা দেন।
লাতিন আমেরিকায় ইসলামের প্রচার ও প্রসারের লক্ষ্যে তিনি স্পেনীয় ভাষায় অসংখ্য বই, পুস্তিকা ও অডিও লেকচারে কাজ করেছেন। তার অনূদিত কিছু বইয়ের মধ্যে "আন্ডারস্ট্যান্ডিং ইসলাম অ্যান্ড মুসলিম", "মুহাম্মদ ইন দ্য বাইবেল", "মুসলিম ক্রিশ্চান ডায়ালগ" ও হিউম্যানিটি ইন ইসলাম। ১৯৯৪ সালে তিনি প্রথম ইকুয়েডর ইসলামিক সেন্টার প্রতিষ্ঠা করেন। বর্তমান তিনি এটির ইমাম ও পরিচালক। তার ছেলেদের মধ্যে একজন আল আজহার বিশ্ববিদ্যালয়ে এবং একজন মদিনা বিশ্ববিদ্যালয়ে শরিয়া বিষয়ে উচ্চতর লেখাপড়া করছে।
মনিরুজ্জামান মনির
মনিরুজ্জামান মনির (জন্ম: ২৮ জানুয়ারি, ১৯৫২) হলেন একজন বাংলাদেশী গীতিকার। ১৯৭০ সালে তিনি বেতারের তালিকাভুক্ত গীতিকার হন। পরে তিনি চলচ্চিত্রের জন্যেও গীত রচনা করেন। তার রচিত উল্লেখযোগ্য গানসমূহ হল "প্রথম বাংলাদেশ আমার শেষ বাংলাদেশ", "সূর্যোদয়েও তুমি সূর্যাস্তেও তুমি", "যে ছিল দৃষ্টির সীমানায়", "কি জাদু করিলা পিরিতি শিখাইলা"। বাংলাদেশী চলচ্চিত্রের গীত রচনায় অবদানের জন্য তিনি তিনবার জাতীয় চলচ্চিত্র পুরস্কার লাভ করেন। সঙ্গীতে অবদানের জন্য বাংলাদেশ সরকার তাকে ২০০৪ সালে একুশে পদকে ভূষিত করে।
প্রাথমিক জীবন
মনিরুজ্জামান মনির ১৯৫২ সালের ২৮ জানুয়ারি তৎকালীন পূর্ব পাকিস্তানের (বর্তমান বাংলাদেশ) সিলেটের সুনামগঞ্জ জেলার তেঘরিয়ায় জন্মগ্রহণ করেন। চার ভাই ও তিন বোনের মধ্যে মনিরুজ্জামান তৃতীয়। ছোটবেলা থেকেই তিনি দৈনিক পয়গাম, দৈনিক পাকিস্তান, সবুজপাতায় নিয়মিত ছড়া লিখতেন। তার মামা উজির মিয়া ছিলেন সিলেট বেতারের কণ্ঠশিল্পী। তার সহযোগিতায় কিশোর বয়সেই তিনি বেতারের জন্য গান লেখার সুযোগ লাভ করেন। ১৯৭০ সালে তিনি বেতারের তালিকাভুক্ত গীতিকার হয়ে যান।
সাইমন ও’ডনেল
সাইমন প্যাট্রিক ও’ডনেল (Simon O'Donnell; জন্ম: ২৬ জানুয়ারি, ১৯৬৩) নিউ সাউথ ওয়েলসের ডেনিলিকুইন এলাকায় জন্মগ্রহণকারী সাবেক অস্ট্রেলীয় ক্রিকেটার। এছাড়াও তিনি ভিএফএলের ফুটবলার, ঘোড়দৌড়ের প্রতিযোগী এবং ক্রিকেট ধারাভাষ্যকার হিসেবে অংশ নিয়েছেন। অস্ট্রেলিয়া ক্রিকেট দলের অন্যতম সদস্য সাইমন ও’ডনেল অস্ট্রেলিয়ার প্রথম বিশ্বকাপ ক্রিকেট শিরোপা জয়ী দলের সদস্য ছিলেন। বর্তমানে তিনি ঘোড়া উৎপাদনের সাথে জড়িত।
প্রারম্ভিক জীবন
তার বাবা কেভিন ও’ডনেল ১৯৪৮ সালের অপরাজেয় দলের সদস্য ছিলেন যিনি স্যাম লক্সটন ও কিথ মিলারের সাথে খেলেছেন।
খেলোয়াড়ী জীবন
কিন্তু অল্প কিছুদিন বাদেই তিনি শারীরিক অসুস্থতায় ভুগতে থাকেন। চিকিৎসা শেষে ১৯৮৮-৮৯ মৌসুমে অস্ট্রেলিয়ার একদিনের দলে ফিরে আসেন। ১০ ডিসেম্বর, ১৯৯১ সাল পর্যন্ত তিনি আরও ৪৩টি সীমিত ওভারের খেলায় অংশগ্রহণ করেছেন ও ৫৬ উইকেট দখল করেন। তন্মধ্যে ৫টি খেলা জয়ী পঞ্চাশোর্ধ্ব ইনিংস ছিল। এ সময়েই ১৯৯০ সালে শারজায় শ্রীলঙ্কা ক্রিকেট দলের বিপক্ষে মাত্র ১৮ বলে দ্রুততম অর্ধ-শতক করেন যার আয়ু ছিল ছয় বছর। ১৯৯৬ সালের ৭ এপ্রিল তারিখে পাকিস্তানের বিপক্ষে শ্রীলঙ্কা দলেরই সনাথ জয়াসুরিয়া ১৭ বলে ৫০ রান করেছেন যা অদ্যাবধি টিকে রয়েছে।
মিকাত
মিকাত (আরবি:ميقات meaning "a stated place") হল হজ্জ সংক্রান্ত কিছু স্থান। এসব স্থান অতিক্রম করার পূর্বেই হাজিদেরকে ইহরাম অবস্থা ধারণ করতে হয়। পৃথিবীর নানা প্রান্ত থেকে আগত হাজিদের হিসেবে একেকটি মিকাত রয়েছে।
আন নাদিরা জেলা
আন নাদিরাহ জেলা হলো ইয়েমেনের ইব্বি গভর্নরেটের একটি জেলা। ২০০৩ সালের আদম শুমারির হিসাবে এ জেলার জনসংখ্যা ৭৩৭৫৫ জন।
ইরিন ব্র্যাডি
ইরিন জয়েস ব্র্যাডি (জন্ম নভেম্বর ৫, ১৯৮৭) একজন মার্কিন টেলিভিশন হোস্ট, মডেল এবং সুন্দরী প্রতিযোগিতার শিরোপাধারী, যিনি মিস ইউএসএ ২০১৩ জিতেছেন। তারপরে তিনি ৯ নভেম্বর রাশিয়ার মস্কোতে মিস ইউনিভার্স ২০১৩-এ মার্কিন প্রতিনিধিত্ব করেন, যেখানে তিনি শীর্ষ ১০-এ স্থান পান। ব্র্যাডি কানেটিকাট রাজ্যের প্রথম মহিলা যিনি মিস ইউএসএ মুকুট পেয়েছেন।
মিস কানেটিকাট ইউএসএ ২০১৩
ব্র্যাডি মিস কানেটিকাট ইউএসএ ২০১৩ এর মুকুট পেয়েছিলেন। রাষ্ট্রীয় খেতাবের জন্য এটি ছিল তার দ্বিতীয় প্রচেষ্টা, আগের বছর প্রথম রানার আপ ছিলেন।
মিস ইউএসএ ২০১৩
ব্র্যাডি কানেটিকাট রাজ্যের প্রতিনিধিত্ব করেন ১৬ জুন, ২০১৩-এ মিস ইউএসএ ২০১৩ প্রতিযোগিতায় অংশ নিয়েছিলেন। তিনি বিদায়ী খেতাবধারী নানা মেরিওয়েদার, মিস ইউএসএ ২০১২ এর দ্বারা নতুন মিস ইউএসএ মুকুট পরেছিলেন। ব্র্যাডি কানেটিকাট রাজ্যের প্রথম প্রতিনিধি যিনি মিস ইউএসএ মুকুট পান।
মিস ইউনিভার্স ২০১৩
ইরিন ৯ নভেম্বর, ২০১৩-এ ৬২ তম বার্ষিক মিস ইউনিভার্স প্রতিযোগিতায় মার্কিন যুক্তরাষ্ট্রের প্রতিনিধিত্ব করেছিলেন। শেষ পর্যন্ত তিনি শীর্ষ ১০-এ (ঠিক ৬ষ্ঠ স্থানে) স্থান পান।
ব্যক্তিগত জীবন
ব্র্যাডি ১৩ ডিসেম্বর, ২০১৪-এ টনি ক্যাপাসোকে বিয়ে করেন। এই দম্পতির ৯ নভেম্বর, ২০১৩ তারিখে বিয়ে হওয়ার কথা ছিল, একই দিনে তিনি মস্কোতে মিস ইউনিভার্স প্রতিযোগিতায় অংশ নেন। মিস ইউএসএ-এর নিয়ম অনুসারে, ব্র্যাডি এবং ক্যাপাসোকে খেতাবধারী হিসাবে বছর পূর্ণ না হওয়া পর্যন্ত অপেক্ষা করতে হয়েছিল। ২০২০ সালে, ব্র্যাডি নিক কোলাজিওভানিকে বিয়ে করেন। তার কাজিন হলেন মার্ক এবং ডিন।
শিল-পাটা
শিল-নোড়া হচ্ছে দুই খণ্ড পাথর যা প্রধানত রান্নাঘরে মশলা পেষার জন্য ব্যবহৃত হয়। শিল ট্রাপিজয়েডাকার এবং মেঝেতে রাখা হয়। শিলের ওপর মশলা, যেমন শুকনো মরিচ, ধনে, হলুদ, জিরা ইত্যাদি রেখে নোড়া দিয়ে ডলা দিতে হয়।
গঠন
নোড়া একটি দীঘল পাথর খণ্ড, যা প্রস্থে কিঞ্চিৎ গোলাকার। দুই হাতে নোড়া আঁকড়ে ধরে শিলের ওপর মশলা পিষতে হয়।
কারিগর
কাটনিওয়ালা কত স্বাভাবিক ভঙ্গিতে পাটার পাথরটি খোদায় করে চলত। কিছুক্ষণের মধ্যেই সাড়া পাটার গা মাছের আঁশের মত রূপ ধারণ করে ফেলেন তারা। শ্রমের সাথে শিল্পের সক্ষতা বাঙালি মানসে যেন প্রোথিত। পাটা ধার কাটনিওয়ালারা তাদের দক্ষতা আর গৃহস্থের ইচ্ছা অনুযায়ী পাটাতে ধার কেটে কেটে ফুটিয়ে তুলত মাছ, ফুল, লতা ও পাখির ছবি।
পাথরে ধাতুর টোকা পড়ে খোদাই হতো আর থেকে থেকে ঝলকে উঠত আগুনের ফুলকি। বাতাসে পাথর পোড়া বারুদের গন্ধ।
প্রাপ্তিস্থান
বাংলাদেশে অনেক জেলায় শিল-পাটা তৈরি করা হয়। এর মধ্যে উল্লেখ্যযোগ্য জেলাগুলি হচ্ছে, সিলেট, সুনামগঞ্জ, ময়মনসিংহ, পঞ্চগড়, কক্সবাজার, নেত্রকোনা। তবে সবচেয়ে বেশি তৈরি হয় জয়পুরহাটের আক্কেলপুর, চক্রপাড়া ও গোপীনাথপুর গ্রামে।
বাসায় শিল-পাটা ধাঁর করা
বাজারের গুঁড়া মশলার তুলনায় বাটা মশলায় রান্নায় স্বাদ এ ভিন্নতা পাওয়া যায়। তবে সমস্যা হলো সবসময় এই শিল-পাটা ধার করানোর লোক পাওয়া যায় না। আর শিল-পাটার ধার কমে গেলে মশলা পিষে নেয়া বেশ কষ্টকর হয়। চলুন তাহলে দেরি না করে জেনে নেয়া যাক বাসায় কীভাবে ধার করবেন শিল-পাটা-
সতর্কতা
শিল পাটা ধার করার সময় চোখে বড় চশমা অথবা সানগ্লাস পরে নেবেন অবশ্যই। নাহলে ছোট ছোট পাথরের টুকরা ছিটকে চোখে যেতে পারে। হাতে গ্লাভসও পড়ে নিতে পারেন।
নলিন দুয়রা
নলিন দুয়রা (Nalin Duwara) অসমীয়া চলচ্চিত্রের একজন পরিচালক ও ক্যামেরাম্যান বা সিনেম্যাটোগ্রাফার ছিলেন। তাঁর জন্ম ১৯২৮ সালের ২২ জুন তখনকার বৃটিশ শাসিত অসমের শিবসাগর জেলায় (বর্তমান গোলাঘাট জেলা) হয়। তাঁর মায়ের নাম ছিল মনোরমা দুয়রা। বাবা সর্বানন্দ দুয়রা অভয়জান ও শাওতলী বাগিচা স্বত্বাধিকারী ছিলেন। গোলাঘাট বেজবরুয়া উচ্চতর মাধ্যমিক বিদ্যালয় থেকে তিনি প্রবেশিকা পরীক্ষায় উত্তীর্ণ হয়ে শিলঙের সেইণ্ট এন্থনিজ অ্যান্ড সেইণ্ট এডমণ্ডস্ কলেজে উচ্চশিক্ষা গ্রহণ করেন।
হালুয়াঘাট থানা
হালুয়াঘাট থানা বাংলাদেশের ময়মনসিংহ জেলার অন্তর্গত হালুয়াঘাট উপজেলার একটি থানা।
প্রতিষ্ঠাকাল
১৯১৬ সালে হালুয়াঘাট থানা প্রতিষ্ঠিত হয়।
প্রশাসনিক এলাকাসমূহ
হালুয়াঘাট উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম হালুয়াঘাট থানার আওতাধীন।
যুগোস্লাভ অভ্যুত্থান
যুগোস্লাভ সাম্যবাদী দল এতে প্রত্যক্ষভাবে অংশগ্রহণ করেনি । কিন্তু অভ্যুত্থান সংঘটিত হওয়ামাত্রই সাম্যবাদী দল এর সমর্থনে বিরাট জনসমাবেশের আয়োজন করে। অভ্যুত্থানপ্রচেষ্টা সাফল্যে পর্যবসিত হয়। যুবরাজ পল, রাদেনকো স্তানকোভিচ ও আইভো পেরোভিচের সমন্বয়ে গঠিত তিন সদস্যের যৌবরাজ্যকে এটি দ্রুত উৎখাত করে। প্রধানমন্ত্রী দ্রাগিসা ভেতকোভিচেরও পতন ঘটে। দুই দিন পূর্বে ভেতকোভিচ সরকার ভিয়েনায় ত্রিপক্ষীয় চুক্তিতে স্বাক্ষর করে। কয়েক মাস ধরেই অভ্যুত্থান সংঘটনের পরিকল্পনা করা হলেও ভেতকোভিচ সরকারের ত্রিপক্ষীয় চুক্তি স্বাক্ষর একে ত্বরান্বিত করে। ব্রিটিশ স্পেশাল অপারেশনস এক্সিকিউটিভ এর অন্যতম মদদদাতা ছিলো।
১৭ বছর বয়সী রাজা দ্বিতীয় পিটারকে অভ্যুত্থানকারীরা সিংহাসনে আরোহণের উপযুক্ত ঘোষণা করা হয়। সিমোভিচকে প্রধানমন্ত্রী করে ভ্লাদকো মাচেক ও স্লোবোদান জোভানোভিচ-কে উপপ্রধানমন্ত্রী নিযুক্ত করা হয়। এতে ক্ষুব্ধ হয়ে জার্মানরা যুগোস্লাভিয়া আক্রমণ করে। জার্মানদের সোভিয়েত আক্রমণের পরিকল্পনা (অপারেশন বারবারোসা) বিলম্বিত করায় এ অভ্যুত্থানের তাৎপর্য আজও বিতর্কিত। তবে অনেক ঐতিহাসিক বলেছেন, প্রকৃতপক্ষে অক্ষশক্তির অভিযানে এটি প্রভাব ফেলেনি।
পটভূমি
যুগোস্লাভ রাজতন্ত্র ১৯১৮ সালে সার্ব, ক্রোয়াট ও স্লোভেনদের রাজতন্ত্র নামে প্রতিষ্ঠিত হয়। বৈচিত্র্যপূর্ণ ঐতিহাসিক পটভূমির জাতিসত্তা এর প্রধান বৈশিষ্ট্য ছিল। সার্ব, ক্রোয়াট, স্লোভেন, মন্টেনেগ্রিন, বসনীয় মুসলিম, মেসিডোনীয় ও আলবেনীয়রা এই রাজতন্ত্রের অধীনে বসবাস করত। সার্বীয় অর্থোডক্স চার্চ, ক্যাথলিক চার্চ এবং ইসলামী ধর্মীয় প্রতিষ্ঠানের সাথে জনগণ ওতপ্রোতভাবে সম্পৃক্ত ছিল। এই ধর্মীয় বৈচিত্র্য যুগোস্লাভ সমাজকে গভীরভাবে প্রভাবিত করে। বাসিন্দাদের ৩৮.৮% সার্ব ও মন্টেনেগ্রিন, ২৩.৯% ক্রোয়াট, ৮.৫% স্লোভেন, ৫.৩% মেসিডোনীয় এবং ৪% আলবেনীয়।
অর্থনীতি বিষয়ের অধ্যাপক ও ইতিহাসবিদ জোজো টমাসেভিচের মতে, সৃষ্টির সূচনালগ্ন হতেই যুগোস্লাভিয়া রাজনৈতিকভাবে দুর্বল ছিল। সার্বিয়া-বান্ধব ভিদোভান সংবিধান বিকেন্দ্রীকরণের সব সম্ভাবনা রুদ্ধ করে দেয়। সার্বীয় অর্থোডক্স চার্চের রাজনৈতিক বিষয়ে অযাচিত হস্তক্ষেপ ও কর্মসংস্থানে সার্বদের প্রাধান্য অ-সার্বদের নিজ ভূমিতে দ্বিতীয় শ্রেণির নাগরিকে পরিণত করে। গণতান্ত্রিক শাসনব্যবস্থা অচিরেই রাজনৈতিক দুর্নীতির আখড়ায় রূপান্তরিত হয়। সার্বীয় শাসকগোষ্ঠীর আধিপত্য আর্থ-সামাজিক সমস্যাবলি মোকাবিলার পথে বাধা হয়ে দাঁড়ায়।
১৯২৯ সালে রাজা আলেকজান্ডার গণতান্ত্রিক শাসনব্যবস্থা উৎখাত করে একনায়কতন্ত্র প্রবর্তন করেন। ১৯৩৪ সালে মার্সেই-এ ক্রোয়াট শ্রেষ্ঠত্ববাদী এক গুপ্তঘাতক তাকে হত্যা করে। দ্রুতই যুবরাজ পল সমস্ত ক্ষমতা লাভ করেন। পলের শাসনে পররাষ্ট্রনীতিতে স্থিতিশীলতা আসলেও যুগোস্লাভিয়ার অভ্যন্তরে অশান্তির বাতাবরণ অব্যাহত থাকে।
জিম স্লাইট
জেমস স্লাইট (Jim Slight; জন্ম: ২০ অক্টোবর, ১৮৫৫ - মৃত্যু: ৯ ডিসেম্বর, ১৯৩০) ভিক্টোরিয়ার অ্যাশবি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন জিম স্লাইট। দলে তিনি মূলতঃ ডানহাতি ব্যাটসম্যান হিসেবে খেলতেন।
ঘরোয়া ক্রিকেট
১৮৭৪ থেকে ১৮৮৮ সময়কালে ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার পক্ষে খেলেছিলেন। তবে রাজ্যদলের সাফল্যের প্রতিচিত্র এখানে মেলে ধরতে পারেননি তিনি। ১৮৮২-৮৩ মৌসুমে সাউথ মেলবোর্নের পক্ষে ২৭৯ রান তুলেছিলেন। অদ্যাবধি তার এ সংগ্রহটি ক্লাব রেকর্ডরূপে টিকে আছে স্ব-মহিমায়।
টেস্ট ক্রিকেট
১৮৮০ সালে একটিমাত্র টেস্টে অংশগ্রহণের সুযোগ পেয়েছিলেন তিনি। ৬ সেপ্টেম্বর, ১৮৮০ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।
১৮৮০ সালে অস্ট্রেলিয়া দলের সাথে ইংল্যান্ড গমন করেন। প্রথম টেস্টে অংশগ্রহণ করার সুযোগ পান। তবে, বাদ-বাকি সময়টুকুতে অসুস্থতাজনিত কারণে মাঠে অনুপস্থিত থাকতে বাধ্য হন।
ব্যক্তিগত জীবন
ক্রিকেটের পাশাপাশি অস্ট্রেলীয় রুলস ফুটবলেও দক্ষতার স্বাক্ষর রেখেছিলেন। ভিক্টোরিয়া ফুটবল অ্যাসোসিয়েশনে (ভিএফএ) সাউথ মেলবোর্ন ফুটবল ক্লাবে খেলেছেন। এছাড়াও মাঠে আম্পায়ারের দায়িত্ব পালন করতেন তিনি। ১৮৭৯ সালে আন্তঃরাজ্যীয় রুলস খেলার প্রথমটিতে আম্পায়ার হিসেবে খেলা পরিচালনা করেছিলেন তিনি।
৯ ডিসেম্বর, ১৯৩০ তারিখে ভিক্টোরিয়ার ইলস্টার্নউইকে ৭৫ বছর বয়সে জিম স্লাইটের দেহাবসান ঘটে।
সংস্কার
সংস্কার (সংস্কৃত: संस्कार) হল মানসিক ছাপ, স্মরণ, বা মনস্তাত্ত্বিক ছাপ। ভারতীয় দর্শন ও ভারতীয় ধর্মে,  সংস্কার হল কর্মতত্ত্বের বিকাশের ভিত্তি। বৌদ্ধধর্মে সংস্কৃত শব্দটি 'সঙ্খার' বর্ণনা করতে ব্যবহৃত হয়। পালি ভাষায়ও এটিকে সঙ্খার বলা হয়।
ভারতীয় দর্শনের বিভিন্ন দর্শন অনুসারে, ব্যক্তির প্রতিটি কাজ, অভিপ্রায় বা প্রস্তুতি ব্যক্তির মনের গভীর গঠনে সংস্কার (ছাপ, প্রভাব) রেখে যায়। ছাপগুলি সেই ব্যক্তির ভবিষ্যতে, লুকানো প্রত্যাশা, পরিস্থিতি বা স্ব-মূল্যের অবচেতন অনুভূতির আকারে স্বেচ্ছাকৃত ফলপ্রসূর জন্য অপেক্ষা করে। সংস্কার  প্রবণতা, কর্মপ্রবণতা, অন্তঃস্থ ছাপ, অভ্যাসগত ক্ষমতা বা সহজাত স্বভাব হিসেবে প্রকাশ পায়। প্রাচীন ভারতীয় গ্রন্থে, সংস্কার তত্ত্ব ব্যাখ্যা করে যে মানুষ কীভাবে ও কেন জিনিসগুলি মনে রাখে এবং স্মৃতি মানুষের দুঃখ, সুখ ও তৃপ্তির উপর প্রভাব ফেলে।
ব্যুৎপত্তি ও অর্থ
সংস্কারের ধারণাটি বাসনা, বিশেষ করে হিন্দুধর্মের বৈশেষিক দর্শনে আলোচনা করা হয়। বাসনা এর অর্থ "অচেতনভাবে মনের মধ্যে রয়ে যাওয়া কোনো কিছুর ছাপ, প্রবণতা"।
প্রসঙ্গ
দাস বলেছেন যে সংস্কারের আচার হল মানুষের জীবনে কর্মের উপসেট, যেখানে হিন্দুধর্মের ঐতিহ্যের মধ্যে আচারের মধ্য দিয়ে যাওয়া, ব্যক্তিকে অভ্যন্তরীণ ও বাহ্যিকভাবে প্রভাবিত করে কীভাবে সমাজ ব্যক্তিকে উপলব্ধি করে। এটি সংস্কৃতের মধ্যে প্রভাব ও ছাপ আকারে ঘটে।
হিন্দুধর্ম
হিন্দু দর্শনগুলি বিশদ বিবরণে ভিন্ন, কিন্তু সকলেই মনে করে যে প্রতিটি ব্যক্তির মধ্যে বিভিন্ন উপায়ে সংস্কর গঠিত হয়। এর মধ্যে রয়েছে উপলব্ধি, চিত্ত  জ্ঞান, ইচ্ছাকৃত ক্রিয়া এবং ক্রিয়া করার আগে ও চলাকালীন উদ্দেশ্যগুলিও অন্তর্ভুক্ত করে। এই দর্শনগুলিতে প্রশিক্ষণ ও অধ্যয়ন হল একধরনের প্রকাশ, অন্তর্মুখী উপলব্ধি এবং অনেক ক্ষেত্রে অনুশীলন বা পুনরাবৃত্তি করা যা ছাপকে নিজের প্রকৃতির অংশ করে তোলে, যেখানে অনুশীলন স্বভাবকে শক্তিশালী করে এবং স্বভাব অনুশীলনকে বৃত্তাকার প্রতিক্রিয়ায় শক্তিশালী করে। পণ্ডিতরা বলেছেন যে ডেভিড হিউমের "ইমপ্রেশন" তত্ত্ব হিন্দুধর্মের সংস্কার তত্ত্বের অনুরূপ। হিন্দু দর্শনগুলি তাদের জ্ঞানতত্ত্বের (প্রমাণ) জন্য স্তম্ভ হিসাবে সংস্কার তত্ত্বের উপর নির্ভর করে, যেখানে তারা ব্যাখ্যা করে যে কীভাবে এবং কেন মানুষ কিছু জানে, কিছু মনে রাখে, কিছু আশা করে, পরিপূর্ণতা অনুভব করে, হতাশা অনুভব করে, স্বাধীনতা ও আনন্দ অনুভব করে, অথবা কষ্ট ও যন্ত্রণা অনুভব করে। সংস্কর হল এমন ছাপ ও স্বভাব যা একজন ব্যক্তির গভীরে বিকাশ লাভ করে এবং জমা হয়, এই দর্শনগুলির মতে, উপলব্ধি, অনুমান, পছন্দ, প্রস্তুতি, অনুশীলন, অন্যদের সাথে মিথস্ক্রিয়া, চিন্তাভাবনা, অভিপ্রায়, ইচ্ছাকৃত কর্ম এবং এই ধরনের কর্ম। অভ্যাস, আচরণ, প্রবণতা, মনস্তাত্ত্বিক প্রবণতা এবং স্বভাব হিসাবে এইগুলি প্রকাশ করে, হিন্দু দর্শন।
কর্ম, অধ্যয়ন, অধ্যবসায়ী প্রস্তুতি এবং অভ্যন্তরীণ বিশ্লেষণগুলি একজন ব্যক্তির মানসিকতায় সংস্কর - লুকানো ছাপ বা স্বভাব -কে ট্রিগার করে এবং এইগুলি প্রভাবিত করে যে ব্যক্তি কীভাবে কাজ করে, নিজেকে উপলব্ধি করে এবং ব্যক্তিটি কী ভাবেকর্মিক পরিস্থিতি ও ভবিষ্যতকে সাড়া দেয় বা গ্রহণ করে। ইয়ান হুইসার ব্যাখ্যা করেছেন যে, হিন্দুধর্মের দার্শনিক তত্ত্বে, প্রতিটি কর্মই মানুষের মনের গভীর গঠনে সংস্কার রেখে যায়। এই ছাপটি তখন স্বেচ্ছাকৃত ফলাফলের জন্য অপেক্ষা করে, লুকানো প্রত্যাশা, পরিস্থিতি বা স্ব-মূল্যের অচেতন অনুভূতির আকারে। এটি প্রবণতা, কর্মপ্রবণতা, অন্তঃস্থ ছাপ, অভ্যাসগত শক্তি বা সহজাত স্বভাব হিসেবে প্রকাশ পায়।
সাংখ্য ও যোগ
সাংখ্য ও যোগ দর্শনে, সংস্কার হল ছাপ বা অবশিষ্টাংশ যা একজন ব্যক্তির গুণকে প্রভাবিত করে। এই ছাপগুলি প্রাচীন ভারতীয় পণ্ডিতদের ব্যাখ্যার পিছনে যান্ত্রিক ভিত্তির অংশ গঠন করে যে কীভাবে কর্ম তত্ত্ব বাস্তবে কাজ করে। সংস্করকে স্বভাব, চরিত্র বা আচরণগত বৈশিষ্ট্য হিসাবে ব্যাখ্যা করা হয় হয় জন্ম থেকেই ত্রুটি হিসাবে বা সংস্কার হল আচরণগত বৈশিষ্ট্য যা যোগের মাধ্যমে সময়ের সাথে সাথে নিখুঁত হয়, অভ্যন্তরীণ স্ব, নিজের ইচ্ছা, নৈতিক দায়িত্ববোধ এবং অনুশীলনের মাধ্যমে সচেতন আকার ধারণের মাধ্যমে।
হিন্দু ধর্মের যোগ দর্শন, সমস্ত ক্রিয়া ও উদ্দেশ্য ছাপ ও স্মৃতির দিকে পরিচালিত করে, সেগুলি সক্রিয় বা লুকানো, সচেতন বা অচেতন। ব্যক্তি তার অতীত কর্মফল মনে নাও রাখতে পারে, তবুও ছাপগুলি তার চরিত্র, অভ্যাস, পরিস্থিতি, সেই ব্যক্তির সারমর্মকে গঠন করে কারণ কর্ম দ্বারা ফেলে যাওয়া ছাপগুলি। এই প্রবণতা, সূক্ষ্ম চিহ্ন ও সহজাত বৈশিষ্ট্য, যোগ দর্শন বলে, ব্যক্তির বর্তমান কর্ম, অনুমান, দৃষ্টিভঙ্গি (ভাব), মন (বুদ্ধি), নৈতিক প্রতিক্রিয়া এবং প্রত্যেকের সাথে মিথস্ক্রিয়া, সবকিছু ও নিজেকে প্রভাবিত করে। ব্যাস, পতঞ্জলি ও অন্যান্য প্রাচীন ভারতীয় পণ্ডিতগণ এগুলিকে কর্মের অবশিষ্টাংশ হিসাবে উল্লেখ করেছেন। ব্যক্তিত্ব, পতঞ্জলি বলে, এই সমস্ত ছাপ এবং সূক্ষ্ম চিহ্নের (সংস্কার) সমষ্টি। ব্যক্তি অতীতে যা করেছে তা করার প্রবণতা রয়েছে, মানুষ অভ্যাস তৈরি করে এবং প্রায়শই সেই অভ্যাসগুলিতে ফিরে আসে এবং এই যোগ পণ্ডিতদের মতে এই সংস্কারের কারণে আচরণগুলি পুনরাবৃত্তি হয়।
বেদান্ত
এগুলিকে চিহ্ন বা স্বভাব হিসাবে দেখা হয় যা পৃথক অভ্যন্তরীণ চেতনা ও ব্যক্তিত্ব প্রকাশের পরিমার্জনার মাধ্যমে বিকশিত হয় এবং বৈদান্তিক মনোবিজ্ঞানে "প্রস্তুত-প্রস্তুতির" রূপ। হিন্দুধর্মের বেদান্ত দর্শন অনুসারে সমস্ত শারীরিক, মৌখিক এবং মানসিক ক্রিয়াকলাপ ব্যক্তির ভিতরে সংস্কার বা চিহ্ন তৈরি করে।এই সংস্কারগুলি একত্রে তারপর অভ্যন্তরীণ ব্যক্তিত্ব এবং বাহ্যিক পরিস্থিতি হিসাবে প্রকাশ পায় এবং তারপরে এর ব্যক্তির প্রতিক্রিয়ার উপর নির্ভর করে, এইগুলি ফল বহন করে। শঙ্কর, মন্দন, সর্বজনাত্মন ও অন্যান্য বেদান্ত পণ্ডিতরা পরামর্শ দেন, যে অবস্থায় ব্যক্তি নিজেকে এবং জীবনমুক্তি (মোক্ষ) উপলব্ধি করে, সে অবস্থায় অজ্ঞানতার মতো প্রভাবের কারণগুলি অদৃশ্য হয়ে যায়, ব্যক্তি অভ্যন্তরীণ সমাধানে পৌঁছায় এবং নিজেকে সম্পূর্ণরূপে গ্রহণ করে, এইভাবে সংস্কার থেকে মুক্ত হয় এবং এর ফলে অস্তিত্বের সুখী অবস্থা হয়।
ন্যায় ও বৈশেষিক
হিন্দু ধর্মের ন্যায় দর্শনে, ভাবনা হল সংস্কারের সমার্থক, এমন সম্পত্তি যা আত্মার উপর ছাপ বা চিহ্ন হিসাবে প্রকাশ পায়। এটি ন্যায় দর্শনের মূল ধারণা, এবং এটি জীবিত ও নির্জীব উভয় জগতের ক্ষেত্রেই ধারণাটি প্রয়োগ করে। উদাহরণ স্বরূপ, ন্যায় সাহিত্যে বায়ু এর বেগ হল এর সংস্কর। ধারণাটি ন্যায় এর অনুসন্ধান এবং জীবিত ও নির্জীব জগতে কী ঘটে এবং কেন ঘটে তার পিছনে কারণগুলির কারণ-চালিত ব্যাখ্যার সাথে নিবিড়ভাবে সম্পর্কিত। সমস্ত স্বেচ্ছাসেবী কর্মের, রাষ্ট্রীয় ন্যায়িকের একটি কারণ আছে এবং এগুলো সংস্কার দ্বারা পরিচালিত হয়। উদাহরণস্বরূপ, নবজাতক শিশু স্বেচ্ছায় ও সহজাতভাবে মায়ের স্তনে পৌঁছানোর জন্য কাজ করে। এই ক্রিয়াটি, ন্যায় গ্রন্থগুলি ব্যাখ্যা করে, এর অবশ্যই একটি কারণ থাকতে হবে, তবে নবজাতককে সেই জ্ঞান দেওয়া হয়নি বা মায়ের স্তনের মূল্য অন্য কোনও দ্বারা ব্যাখ্যা করা হয়নি, বা নবজাতক নতুন জীবনে কোনও সংস্কার তৈরি করেনি। নবজাতকের সেই জ্ঞান, সেই প্রবৃত্তি, কিছু ছাপ থেকে, "পূর্ব অভিজ্ঞতা থেকে" কিছু চিহ্ন রয়েছে। ন্যায় ও বৈশেষিক পণ্ডিতদের দাবি, এটি হল সংস্কারের উদাহরণ।
হিন্দুধর্মের ন্যায় দর্শনে, সংস্কারের অস্তিত্ব সরাসরি অনুধাবন করা যায় না, শুধুমাত্র অনুমান করা যায়। অধিকন্তু, সমস্ত সংস্কর মনস্তাত্ত্বিক নয়। কিছু কেবল স্মৃতি, প্রাঙ্গণ বা বিশ্বাস হিসাবে উদ্ভাসিত হয় যা "পূর্ব অভিজ্ঞতা থেকে" আকারে তৈরি হয়।
বৌদ্ধধর্ম
বৌদ্ধধর্মে সংস্কার বা সঙ্খার মানসিক "স্বভাব" বোঝায়। অতীতের ইচ্ছা থেকে এই ফলাফল, এবং ভবিষ্যতের ইচ্ছার কারণ। সঙ্খার ও ব্যক্তির মধ্যে সেই অনুষদকে বোঝায় যেখানে এই স্বভাবগুলি গঠিত হয়। বৌদ্ধধর্ম তাদের নির্মূল করার পরিবর্তে স্বভাব (সঙ্খার) শুদ্ধ করার উপর জোর দেয়।
জৈনধর্ম
জৈন দর্শন অনুসারে মন, বাচন ও দেহের ক্রিয়াকলাপগুলি আশ্রাবের দিকে নিয়ে যায়, অর্থাৎ জীবের জীব (আত্মা)-তে কর্ম্মের অবশিষ্টাংশের প্রবাহ ও ছাপ। এই অবশিষ্টাংশগুলি বাঁধে (বান্ধা), গঠন করে কর্ম শরীর, যা বন্ধ করা যায় (সংবর) এবং মুক্তি দেওয়া যায় (নির্জর)। পরিচালনা পদ্ধতি, জৈনধর্মের দ্বৈতবাদের ভিত্তির সাথে সামঞ্জস্যপূর্ণ, সুপ্ত মানসিক চিহ্ন হিসাবে সংস্কার নয়, বরং আত্মার কাছে কর্ম বাঁধা। জৈনধর্মে সংস্কার নামক আচার-অনুষ্ঠান এবং আচার-অনুষ্ঠানগুলি কর্মের অবশিষ্টাংশ থেকে আত্মাকে মুক্ত করার জন্য সভার ও নির্জর দীক্ষা প্রক্রিয়ার অংশ।
রূপগঞ্জ ইউনিয়ন
রূপগঞ্জ ইউনিয়নের ইতিহাস
রাজধানী ঢাকার উত্তর পশ্পিম দিকে স্রোতস্বীনী শীতলক্ষ্যার দুই তীরের বিসত্মীর্ণ এলাকা জুড়ে গড়ে উঠা জনপদ নারায়ণগঞ্জ জেলার রূপগঞ্জ উপজেলার রূপগঞ্জ ইউনিয়ন।
নামকরণ
‘‘রূপগঞ্জ’’ নামকরণের সঠিক ইতিহাস আজও অজানা। তবে পটুয়ার নিখুত তুলির অাঁচড়ে পটে অাঁকা ছবির মত নদী, গিরি, বনরাজী বেষ্টিত দিগমত্ম জোড়া সবুজ মাঠের নৈসর্গের মহা সমারোহে মুগ্ধ হয়ে কোন  প্রকৃতি প্রেমী, সৌন্দর্য পিয়াসী ভাবুক পর্যটক এ এলাকা দর্শনে বিমোহিত হয়ে বিমুগ্ধ চিত্তে আনমনে হয়তো বলে ফেলেছিলেন-‘‘রূপগঞ্
আয়তন
আয়তন:- ২৯,২১ বর্গ কিলোমিটার।
গ্রাম ও মৌজা
৩৩ টি। মৌজা:- ২৩টি।
কৃষি পণ্য
ধান, পাট, আখ, আম, জাম, কাঁঠাল, পেয়ারা ইত্যাদি।
জনসংখ্যা
রূপগঞ্জ ইউনিয়নের মোট জনসংখ্যা:- ৬৩,২২৬ প্রায়
== প্রশাসনিক ও সামাজিক উন্নয়ন অবকাঠামো == স্বাস্থ্য কমপেস্নক্স:- ১টি।
কমিউনিটি ক্লিনিক:- ৫টি।
চ্যারিটেবল ডিসপেন্সারী:- ১টি।
ডায়গনস্টি সেন্টার:- ১টি।
শিল্প কারখানা :- ২ টি।
মাদ্রাসা:- ১টি।
সরকারী প্রাথমিক বিদ্যালয়:- ১০টি।
রেজিঃ প্রাথমিক বিদ্যালয়:- ৩টি।
কমিউনিটি প্রাথমিক বিদ্যালয়:- ৩টি।
কিন্টারগার্ডেন:- ৭টি।
ডাকঘর:- ৩টি।
থানা:- ১টি।
ইউনিয়ন ভূমি অফিস:- ১টি।
ব্যাংক:- 4 টি (কৃষি ব্যাংক, গ্রামীন ব্যাংক, যমুনা ব্যাংক, এনআরবিসি ব্যাংক)
হাট-বাজার:- ৬টি।
ব্রীজ:- ১১টি।
ফেরীঘাট:- ১ টি।
রূপগঞ্জ ইউনিয়নে পূর্বচাল উপশহর সিটি অফিস:- ১ টি।
কালভার্ট:- ৫টি।
ব্রিক ফিল্ড:- ২টি।
মসজিদ:- ৮৫টি।
মন্দির:- ৭টি।
ঈদগাহ:- ৯টি।
কবরসত্মান:- ৮টি।
সিনেমা হল:- ১টি।
দর্শনীয় স্থান
রূপগঞ্জ বিল, পূর্বাচল লেক, শীতলক্ষা নদী,
ব্যারাকপুর রেলওয়ে স্টেশন
ব্যারাকপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার ব্যারাকপুরে অবস্থিত।
অবস্থান
ব্যারাকপুর রেলওয়ে স্টেশন উত্তর চব্বিশ পরগণা জেলার ব‍্যারাকপুরে অবস্থিত। এই স্টেশন থেকে পরবর্তী স্টেশন হল - পলতা রেলওয়ে স্টেশন এবং পূর্ববর্তী স্টেশন হল - টিটাগড় রেলওয়ে স্টেশন।
ইতিহাস
শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।
রেলপথ
ব্যারাকপুর রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।
শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।
পরিকাঠাম
স্টেশনটির পরিকাঠাম ভূমিগত। এই স্টেশনে ৫ টি প্ল্যাটফর্ম রয়েছে। ব্যারাকপুর রেলওয়ে স্টেশনে ৭ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
ব্যারাকপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
ব্যারাকপুর রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়েছিল।
প্রশাসন ও নিরাপত্তার ব্যবস্থা
ব্যারাকপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
ইরানে পতিতাবৃত্তি
ইরানে পতিতাবৃত্তি অবৈধ এবং এর জন্য জরিমানা এবং জেলের মেয়াদ থেকে শুরু করে আবার অপরাধীদের জন্য মৃত্যুদণ্ড পর্যন্ত বিভিন্ন শাস্তি ভোগ করতে হয়।
ইতিহাস
ইরানে কর্মরত পতিতাদের সঠিক সংখ্যা অজানা, তবে ২০১৭ সালে অনুমান করা হয়েছিল যে ইরানে ২২৮,৭০০ পতিতা ছিল এবং সংখ্যাটি বৃদ্ধি পাচ্ছে।
বড় বড় শহরের কিছু রাস্তার মোড়ে পতিতাদের দেখা যায় । তাদের অনেকেই দরিদ্র ও ভাঙা ঘর থেকে পলাতক। ২০০২ সালে, মধ্যপন্থী ইরানী সংবাদপত্র এনতেখাব অনুমান করে যে শুধুমাত্র তেহরানে প্রায় ৮৫,০০০ পতিতা ছিল ।  তেহরানে পতিতাবৃত্তি ব্যাপকভাবে চলছে; "রাস্তাগুলো কর্মজীবী ​​মেয়েদের দিয়ে পূর্ণ... ল্যান্ডস্কেপের অংশ, অন্য সব কিছুর সাথে মিশে গেছে।"
পুলিশের অভিযানে শিশু পতিতাবৃত্তির চক্রও উন্মোচিত হয়েছে।  একজন ইরানী মনোচিকিৎসক মাহদিস কামকার বিশ্বাস করেন যে পতিতাবৃত্তির বৃদ্ধি বৃহত্তর সামাজিক সমস্যার একটি উপসর্গ, যার মধ্যে রয়েছে "অশান্ত পরিবার, বিবাহবিচ্ছেদ, পরিচয় সংকট এবং সামাজিক দ্বন্দ্ব।"
১৯৭৯ সালে ইরানি বিপ্লবের আগে, পতিতারা তেহরানের শাহ-ই-ন- এর মতো আলাদা পাড়ায় সীমাবদ্ধ ছিল । নতুন ধর্মীয় সরকার জেলাটি ধ্বংস করে এবং পতিতাবৃত্তিকে বেত্রাঘাতের শাস্তি দেয়।
পতিতাবৃত্তি কেলেঙ্কারি
২০০৮ সালে তেহরানের পুলিশ প্রধান জেনারেল রেজা জারেই ছয়জন পতিতা সহ একটি পতিতালয়ে গ্রেফতার হন। তার গ্রেফতার প্রেসিডেন্ট আহমাদিনেজাদ সরকারের জন্য বিব্রতকর অবস্থায় পড়েছিল কারণ জারেই তেহরানে ভাইস- এর দায়িত্বে ছিলেন । মামলার প্রসিকিউটর মন্তব্য করেছেন যে জারেই পতিতাবৃত্তি থেকে বস্তুগতভাবে লাভের জন্য তার অফিসকে কাজে লাগিয়েছেন।
যৌন পাচার
ইরান হল যৌন পাচারের শিকার পুরুষ, মহিলা এবং শিশুদের জন্য একটি উৎস, ট্রানজিট এবং গন্তব্য দেশ । সংগঠিত গোষ্ঠী ইরান, আফগানিস্তান, ইরাকি কুর্দিস্তান অঞ্চল (IKR), পাকিস্তান, সংযুক্ত আরব আমিরাত (UAE) এবং ইউরোপে ইরানী নারী, ছেলে এবং মেয়েদের যৌন পাচারের শিকার হয় বলে জানা গেছে । কিছু ইরানি নারী, যারা ইরানে তাদের পরিবারের ভরণপোষণের জন্য চাকরি খোঁজে, তারা যৌন পাচারের শিকার। ১৩ থেকে ১৭ বছর বয়সী ইরানী মেয়েরা বিদেশে বিক্রির জন্য পাচারকারীদের দ্বারা লক্ষ্যবস্তু হয়; অল্প বয়স্ক মেয়েদের গৃহকর্মে বাধ্য করা হতে পারে যতক্ষণ না তাদের পাচারকারীরা তাদের শিশু যৌন পাচারের শিকার হওয়ার জন্য যথেষ্ট বয়স্ক মনে করে। ২০১৬ সালে, দুবাইতে পতিতাবৃত্তিতে তরুণ ইরানি মহিলাদের সংখ্যা বৃদ্ধির খবর পাওয়া গেছে ; এর মধ্যে কিছু নারী পাচারের শিকার হতে পারে। ২০০৯ থেকে ২০১৫ পর্যন্ত, যৌন শোষণের জন্য ইরান থেকে এবং পারস্য উপসাগরীয় অন্যান্য রাজ্যে যাওয়ার পথে মেয়েদের পরিবহন বেড়েছে বলে জানা গেছে। ইরানী মেয়েরা IKR, বিশেষ করে সুলাইমানিয়ার পতিতালয়ে যৌন পাচারের শিকার হয়েছিল ; কিছু ক্ষেত্রে এই শোষণ ইরানী পাচার নেটওয়ার্ক দ্বারা সহজতর করা হয়েছে। ২০১৫ সালে, মিডিয়া রিপোর্ট করেছিল যে কুর্দিস্তানের আঞ্চলিক সরকারের কর্মকর্তারা এই পতিতালয়ের গ্রাহকদের মধ্যে ছিলেন। তেহরান, তাবরিজ এবং আস্তারাতে, যৌন পাচারে শোষিত কিশোরী মেয়েদের সংখ্যা বাড়তে থাকে বলে জানা গেছে। শিশু সহ আফগান অভিবাসী এবং শরণার্থীরা যৌন পাচারের জন্য অত্যন্ত ঝুঁকিপূর্ণ।
২০০৭ সালে, মার্কিন যুক্তরাষ্ট্রের স্টেট ডিপার্টমেন্ট তার বার্ষিক ট্রাফিকিং ইন পারসন্স রিপোর্টে ইরানকে " টায়ার ২ " হিসাবে স্থান দেয়, এই বলে যে "এটি পাচার নির্মূল করার জন্য ন্যূনতম মানগুলি সম্পূর্ণরূপে মেনে চলে না কিন্তু তা করার জন্য উল্লেখযোগ্য প্রচেষ্টা করছে"। ২০১০ সালে, মার্কিন পররাষ্ট্রমন্ত্রী হিলারি ক্লিনটন ইরানকে "টিয়ার ৩" এ নামিয়ে দেন, উল্লেখ করেন যে দেশটি প্রধানত পতিতাবৃত্তি এবং জোরপূর্বক শ্রমের ক্ষেত্রে পাচার সমস্যা সমাধানের জন্য কোন উল্লেখযোগ্য প্রচেষ্টা করে না।
শিকার বিদেশি নারী
ইরানে ধর্মীয় নেতাদের সম্মতিতে চীনা, থাই এবং অন্যান্য বিদেশী নারীরা পতিতাবৃত্তিতে জড়িত হতে বাধ্য হয়।
কামরুল হাসান
কামরুল হাসান (২ ডিসেম্বর ১৯২১ - ২ ফেব্রুয়ারি ১৯৮৮) প্রখ্যাত বাংলাদেশী চিত্রশিল্পী। তিনি চিত্রাঙ্কন-এ দক্ষতা অর্জন করে বিশ্বব্যাপী সুনাম কুড়িয়েছিলেন। কামরুল হাসানকে সবাই শিল্পী বললেও তিনি নিজে 'পটুয়া' নামে পরিচিত হতে পছন্দ করতেন। স্বাধীনতা যুদ্ধকালীন সময়ে জেনারেল ইয়াহিয়ার মুখের ছবি দিয়ে আঁকা এই জানোয়ারদের হত্যা করতে হবে পোস্টারটি খুব বিখ্যাত।
জীবনী
কামরুল হাসান কলকাতায় তিনজিলা গোরস্তান রোডে জন্মগ্রহণ করেছিলেন। তার পৈতৃক নিবাস নারেঙ্গ গ্রাম, বর্ধমান, পশ্চিমবঙ্গ। তার বাবা মুহাম্মদ হাসিম ছিলেন একটি স্থানীয় কবরস্থানের তত্ত্বাবধায়ক।
শিক্ষাজীবন
কামরুল হাসান কলকাতা মডেল এমই স্কুলে, কলকাতা মাদরাসার অ্যাংলো-পার্সিয়ান বিভাগে এবং পরবর্তীকালে কলকাতা ইন্সটিটিউট অব আর্টসে অধ্যয়ন করেছিলেন। তিনি ১৯৪৭ সালে ফাইন আর্টসে পাস করেন। হাসান ভৌত অনুশীলনে খুব কৌতুহলী ছিলেন এবং একটি ভৌত অনুশীলন প্রতিযোগিতায় ১৯৪৫ সালে বেঙ্গল চ্যাম্পিয়ন হন। পাকিস্তান আন্দোলনের সময় সমসমায়িক অনেক মুসলিম যুবকের মতোই তিনি এ আন্দোলনে যোগ দিয়েছিলেন। পাকিস্তান প্রতিষ্ঠার পরে তিনি কলকাতা ছেড়ে ঢাকায় আগমন করেন।
কর্মজীবন
right|thumb|শিবনারায়ণ দাশ কর্তৃক ডিজাইনকৃত বাংলাদেশের প্রথম পতাকা right|thumb|বাংলাদেশের জাতীয় পতাকা (কামরুল হাসান কর্তৃক পরিবর্তীত) ভারত - পাকিস্তান বিভাগের পরে, কামরুল হাসান ঢাকাতে আসেন, যা ছিল সদ্যস্থাপিত পূর্ব পাকিস্তানের রাজধানী। ১৯৪৮ সালে জয়নুল আবেদীনের সঙ্গে একত্রে তিনি গভর্নমেন্ট ইন্সটিটিউট অফ ফাইন আর্টস (বর্তমানে, ফ‍্যাকাল্টি অফ ফাইন আর্টস) প্রতিষ্ঠা করেছিলেন। রাজনৈতিকভাবে প্রগতিপন্থী হাসান অনেক রাজনৈতিক আন্দোলনে যুক্ত ছিলেন যা স্বাধীন বাংলাদেশ গড়তে গুরুত্বপূর্ণ ভূমিকা পালন করে। তিনি ১৯৬৯ সালে আইয়ুব খানের বিরুদ্ধে অসহযোগ আন্দোলনে অংশ নেন। মুক্তিযুদ্ধ চলাকালে বাংলাদেশ সরকারের তথ্য ও রেডিও- এর কলা বিভাগের পরিচালক হিসেবে তিনি দায়িত্ব পালন করেছেন। কামরুল হাসান ১৯৭২ সালে তৎকালীন বাংলাদেশ সরকারের অনুরোধে শিবনারায়ণ দাশ কর্তৃক ডিজাইনকৃত জাতীয় পতাকার বর্তমান রূপ দেন।
জীবিকাসূত্রে তিনি ১৯৪৮ থেকে ১৯৬০ খ্রিষ্টাব্দ পর্যন্ত ঢাকা চারুকলা ইনস্টিটিউটে শিক্ষকতা করেন এবং ১৯৬০ থেকে ১৯৭৮ খ্রিষ্টাব্দ পর্যন্ত বাংলাদেশ ক্ষুদ্র ও কুটির শিল্প কর্পোরেশন নকশা কেন্দ্রের পরিচালক হিসাবে দায়িত্ব পালন করেন। এছাড়া ১৯৭১ খ্রিষ্টাব্দে মুক্তিযুদ্ধকালীন প্রবাসী বাংলাদেশ সরকারের তথ্য ও প্রচার বিভাগের শিল্প বিভাগের প্রধান হিসাবে দায়িত্ব পালন করেছিলেন।
প্রদর্শনী
দেশে-বিদেশে তিনি বহু একক এবং যৌথ চিত্র প্রদর্শনীতে অংশগ্রহণ করেছিলেন। একক প্রদর্শনীগুলো হলো : ১৯৫৪ এবং ১৯৫৫ ঢাকা; ১৯৫৭ রেঙ্গুন, মিয়ানমার; ১৯৬৯ পাকিস্তান; ১৯৭৫ ঢাকা; ১৯৭৯ লন্ডন; ১৯৯১ ঢাকা। উল্লেখযোগ্য যৌথ প্রদর্শনীগুলো হলো : ১৯৫৪ থেকে ১৯৬৯ ঢাকা, করাচি, লাহোর এবং রাওয়ালপিন্ডি; ১৯৭৫ থেকে ১৯৮৮ বাংলাদেশে ৬টি জাতীয় চারুকলা প্রদর্শনী; ১৯৭৮ জিডিআর; ১৯৮০ ফুকুওকা, জাপান; ১৯৮১ হংকং; ১৯৮৫ মালয়েশিয়া; ১৯৮৭ ভারত; ১৯৮১, ১৯৮৩ ও ১৯৮৬ দ্বি-বার্ষিক এশীয় চারুকলা প্রদর্শনী, বাংলাদেশ।
মৃত্যু
right|thumb|200px|[[ঢাকা বিশ্ববিদ্যালয় মসজিদের পাশে শায়িত কামরুল হাসানের কবর]] কামরুল হাসান জাতীয় কবিতা উৎসবে সভাপতি হিসেবে উপস্থিত থাকাকালীন সময়ে 'দেশ আজ বিশ্ব বেহায়ার খপ্পরে' স্কেচটির অঙ্কন কার্য সমাপ্ত করার কয়েক মিনিট পরে হৃদযন্ত্রের ক্রিয়া বন্ধ হয়ে ২ ফেব্রুয়ারি ১৯৮৮ তারিখে মারা যান। তাকে ঢাকা বিশ্ববিদ্যালয়ের কেন্দ্রীয় মসজিদ সংলগ্ন গোরস্থানে সমাহিত করা হয়।
গুরে দুর্গ
থাম্ব|250x250পিক্সেল| গুরে দুর্গের ধ্বংসাবশেষ, ২০০৭ থাম্ব|175x175পিক্সেল| ধ্বংসাবশেষের স্কেচ, ১৮৮৯ গুরে দুর্গ (Gurre Slot ) ডেনমার্কে র উত্তর জিল্যান্ড প্রদেশে অবস্থিত একটি রাজকীয় দুর্গ ছিল। এর ধ্বংসাবশেষ হেলসিংগারের উপকণ্ঠে, গুরে গ্রামের গুরে সো হ্রদের তীরে টিকবের কাছে অবস্থিত। দুর্গের ধ্বংসাবশেষ খনন করে পুনরুদ্ধার করা হয়েছে।
ইতিহাস
ডেনমার্কের রাজা ভালদেমার আটারডাগ ১৩৭৫ সালে এই দুর্গে মৃত্যু বরণ করেন। ভালদেমার সম্পর্কে অনেক গল্প, গীত এবং কবিতা প্রচলিত হয়েছে। দুর্গটির ইতিহাস রাজা ভালদেমার সম্পর্কে একটি কিংবদন্তির সাথে জড়িত। রাজা তার সুন্দর উপপত্নী টোভ লিলেকে ভালবাসতেন, ঐতিহ্য অনুসারে টোভ লিলে গুরে ক্যাসেলে দীর্ঘকাল অবস্থান করেছিলেন এবং ফলস্বরূপ শ্লেসউইগের রানী হেলভিগ তার প্রতি ঈর্ষান্বিত ছিলেন।
খনন
১৮১৭ সালে দুর্গের ধ্বংসাবশেষের একটি আংশিক খনন করা হয়েছিল। ১৮৩৫ সালে, আরও বৃহৎ পরিসরে ধ্বংসাবশেষের গভীর খনন, ভূজরিপ এবংমানচিত্র তৈরী করা হয়েছিল। ১৮৯০-এর দশকে কিছু অতিরিক্ত গবেষণা হয়েছিল। ১৯২১ সালে, একটি পাথুরে ভবনের অবশেষ উন্মোচিত হয়েছিল। ১৯৩৬-৩৯ সালে, পাথুরে ভবনের পুনসংস্কার করা হয়েছিল।
যতীন বরা
যতীন বরা (অসমীয়া: যতীন বরা) অসমের চলচ্চিত্র অভিনেতা, থিয়েটার অভিনেতা ও চলচ্চিত্র পরিচালক। তিনি ১৮৮৯ সনে আব্দুল মজিদ পরিচালিত উত্তরকাল চলচ্চিত্রে অভিনয় করে চলচ্চিত্র জগতে প্রবেশ করেন। ১৯৯৫ সনে তিনি প্রদীপ গগৈ পরিচালিত “আই কিল হিম সার” চলচ্চিত্রে মূখ্য চরিত্রে অভিনয় করেছিলেন। ২০০০ সনে মুনিন বরুয়া পরিচালিত “হিয়া দিয়া নিয়া” চলচ্চিত্রে তিনি যথেষ্ট জনপ্রিয়তা লাভ করেছিলেন। তিনি ভ্রাম্যমাণ থিয়েটারে অভিয়ন করেও জনপ্রিয়তা অর্জন করেছিলেন। তিনি অভিনয় করা সন্জীব সভাপন্ডির পরিচালিত “ জুয়ে পোরা খুন” ২০০৪ সনে আন্তরাষ্ট্রীয় চলচ্চিত্র সমারোহে স্থান পায়। যতীন বরা ২০০৬ সনে “অধিনায়ক” নামক চলচ্চিত্র পরিচালনা করেছিলেন। তিনি ১৯৯৭ সনে ড: ভবেন্দ্র নাথ শইকীয়া পরিচালিত কালসন্ধ্যা নামক হিন্দী চলচ্চিত্রে অভিনয় করেছিলেন।
সুমাইয়া শিমু
প্রাথমিক জীবন ও শিক্ষা
শিমুর জন্ম ও শৈশব কাটে নড়াইলে। তাঁর পিতা আতিয়ার রহমান একজন সরকারি কর্মকর্তা এবং মাতা লায়লা রহমান একজন গৃহিণী। শিমু জাহাঙ্গীরনগর বিশ্ববিদ্যালয় থেকে 'সরকার ও রাজনীতি' বিষয়ে স্নাতকোত্তর এবং একই বিশ্ববিদ্যালয় থেকে নাট্যকলায় পিএইচডি ডিগ্রি লাভ করেন।
কর্মজীবন
শিমুর টেলিভিশন নাটকে অভিষেক হয় ১৯৯৯ সালে এখানে আতর পাওয়া যায় নাটক দিয়ে।
ব্যক্তিগত জীবন
শিমু ২০১৫ সালের ২৮ আগস্ট নজরুল ইসলামের সাথে বিবাহবন্ধনে আবদ্ধ হন। নজরুল যুক্তরাষ্ট্র-ভিত্তিক এনজিও রিলিফ ইন্টারন্যাশনাল-এর কান্ট্রি ডিরেক্টর।
চৌতিশা
চৌতিশা হল ভারতীয় সাহিত্যে সাহিত্য রচনার একটি ধারা। মধ্যযুগীয় কবিতায় লিখনশৈলীর জনপ্রিয় একটি রূপ ছিল এটি। এটি সীমাবদ্ধ লেখালিখির একটি রূপ যেখানে প্রতিটি পংক্তি বর্ণমালার পরপর অক্ষর দিয়ে শুরু হয়, সাধারণত প্রথম ব্যঞ্জনবর্ণ দিয়ে শুরু হয়। 'চৌতিশা' শব্দের অর্থ চৌত্রিশ, যা বাংলা অথবা ওড়িয়া লিপির মোট ব্যঞ্জনবর্ণের সংখ্যা বোঝায়।
বাংলা সাহিত্য
চৌতিশা মধ্যযুগীয় বাংলা কাব্যে র একটি প্রমুখ ধারা। এর একটি বিশেষ ধরন হল এতে বর্ণমালার প্রতিটি বর্ণকে আদিতে রেখে চরণ রচনা করা হয়। কখনও বা একই বর্ণ দিয়ে একই চরণে একাধিক পদও রচিত হয়। চৌত্রিশটি বর্ণকে আশ্রয় করে এরূপ কবিতা রচিত হয় বলে একে বলা হয় চৌতিশা। মধ্যযুগীয় বাংলা সাহিত্যে এ-ধারার ব্যাপক চর্চা হয়েছে।
চৌতিশার প্রচলন প্রাচীন সংস্কৃত সাহিত্যেও দেখা যায়। সংস্কৃতে প্রধানত দেবদেবীর স্তব রচনার উদ্দেশ্যেই এ আঙ্গিকে শ্লোক রচিত হয়েছে। বৃহদ্ধর্মপুরাণে চৌতিশা আছে। দেবদেবীর স্তবমূলক চৌতিশা বাংলা মঙ্গলকাব্যের গঠনগত বৈশিষ্ট্যের একটি অঙ্গ। এতে চরণগুলির প্রথম পদ অবশ্যই বর্ণানুক্রমিক হয়ে থাকে। মুকুন্দরামের কবিকঙ্কণ চন্ডীতে শ্রীপতি সওদাগর কারাগারে বন্দি অবস্থায় কালীদেবীর স্ত্ততি গেয়ে তাঁর কৃপা লাভ করে এবং দেবীর কল্যাণে রাজদন্ড থেকে মুক্তি পায়। এখানে চৌতিশা শুরু হয়েছে ‘ক’ দিয়ে এবং শেষ হয়েছে ‘ক্ষ’ দিয়ে। এর প্রথম চরণ ‘কালী কান্তি কপালিনী কপালকুন্ডলা’ এবং শেষ চরণ ‘ক্ষেণেক ধরিয়া রাখ আমি দীন হীন’। সর্বমোট ৬৭টি জোড় চরণ বা ১৩৪টি পংক্তিতে চৌতিশাটি রচিত। ভারতচন্দ্রের অন্নদামঙ্গলে এরূপ জোড়-পদের সংখ্যা ৫০টি। নায়ক সুন্দর শ্মশানে কালীস্তুতি করে তাঁর কৃপায় মৃত্যুদন্ড থেকে মুক্তি পায়। এখানে ‘অ’ দিয়ে শুরু এবং ‘ক্ষ’ দিয়ে শেষ হয়েছে, যেমন: ‘অপর্ণা অপরাজিতা অচ্যুত অনুজা’ এবং ‘ক্ষুব্ধ হই ক্ষোভ পাই ক্ষীণাঙ্গী ভাবিয়া’।
মধ্যযুগে একাধিক মুসলিম কবিও এই আঙ্গিকে কবিতা রচনা করেছেন, তবে প্রসঙ্গ ও বিষয় সম্পূর্ণ ভিন্ন। মুসলমান কবির পক্ষে দেবস্তুতি সম্ভব নয় বলে তাঁরা সঙ্গত কারণেই অন্য প্রসঙ্গের অবতারণা করেছেন।  শেখ ফয়জুল্লাহ্ জয়নবের চৌতিশা, বাহরাম খান লায়লীর চৌতিশা,  সৈয়দ সুলতান জ্ঞানচৌতিশা উক্ত আঙ্গিকে রচনা করেছেন। দোভাষী পুথির কবি মুহম্মদ ফসীহ ‘আরবী ত্রিশ হরফে মুনাজাত’ শিরোনামে এ আঙ্গিকে আল্লাহ্র কাছে প্রার্থনা করেছেন।
পনেরো শতকের কবি শেখ ফয়জুল্লাহের জয়নবের চৌতিশা একটি শোককাব্য। কারবালার করুণ কাহিনি নিয়ে রচিত এই কাব্যে ইমাম হোসেনের সহধর্মিণী বিবি জয়নবের বিলাপের কথা বর্ণিত হয়েছে। ষোলো শতকের কবি বাহরাম খানের লায়লী-মজনু কাব্যে বিরহিণী লায়লীর বিলাপে একই আঙ্গিক অনুসৃত হয়েছে। কবি এখানে ‘ক’ দিয়ে শুরু করে ‘ক্ষ’ দিয়ে ত্রিপদী ছন্দে কবিতা রচনা শেষ করেছেন, যেমন: ‘কমল নয়ান পিয়/ কঠিন তোহ্মার হিয়/ করুণা ছাড়িয়া দূরে গেলা’ এবং ‘ক্ষেমিতে মনের মান/ ক্ষিতিত চৌতিশা ভাণ/ ক্ষুদ্রবুদ্ধি দৌলত উজির’। ষোলো শতকের অপর কবি সৈয়দ সুলতান সুফি ও যোগতত্ত্বের বিষয় অবলম্বনে জ্ঞানচৌতিশা রচনা করেছেন। এখানে বিষয়ের পরিবর্তন ঘটেছে। জ্ঞানচৌতিশা একটি খন্ডকাব্য। এতে প্রতি বর্ণে ৪টি করে মোট ১৩৬টি চরণ পয়ার ছন্দে রচিত।
আঠারো শতকের কবি মুহম্মদ ফসীহ পয়ার ছন্দে আরবি অবলম্বনে চৌতিশা রচনা করে এ-ধারায় নতুনত্ব আনেন। তিনি ৩০টি আরবি হরফের প্রত্যেকটি দিয়ে ৪টি করে মোট ১২০টি চরণ রচনা করেছেন। এর শুরু ‘আলিফ’ এবং শেষ ‘ইয়ে’ হরফ দিয়ে, যেমন: ‘আলিপে আল্লার নাম মনে করি সার’ এবং ‘ইতি সমাপ্ত এবে মোর মুনাজাত’। এভাবে মুসলমান কবিগণ আরবি-ফারসি উপাদান ব্যবহারের মাধ্যমে চৌতিশা রচনা করেছেন। মধ্যযুগে হিন্দু-মুসলমান উভয় সম্প্রদায়ের নিকট এই কাব্যধারা বেশ জনপ্রিয় হয়েছিল।
ওড়িয়া সাহিত্য
চৌতিশা ওড়িয়া ভাষার প্রাচীনতম কবিতা শৈলীর একটি। মধ্যযুগীয় ওড়িয়া সাহিত্যে অসংখ্য চৌতিশা রচিত হয়েছে। প্রাচী সমিতি (১৯২৫-৩৪) মধ্যযুগীয় কবিতার চারটি খণ্ড সংগ্রহ ও প্রকাশ করেছে এবং এতে শত শত চৌতিশা রয়েছে। বহুল পরিচিত প্রাচীনতম চৌতিশা হল মার্কণ্ড দাস রচিত কেশব কৈলি।
বলদেব রথ, বনমালী দাস, দীনকৃষ্ণ দাস প্রমুখ বিখ্যাত কবি যারা চৌতিশা সাহিত্য লিখেছেন।
গঠন
সাধারণত কবিতাগুলো କ অক্ষর দিয়ে শুরু হয় এবং କ୍ଷ দিয়ে শেষ হয়। প্রতিটি কবিতার প্রতিটি পদ বা লাইন একই অক্ষর দিয়ে শুরু হয়। চৌতিশা কবিদের নেওয়া কিছু কাব্যিক স্বাধীনতা আছে। যেমন ଙ / ଞ (ঙ, ঞ) অক্ষরের জায়গায়, ନ (ন) দিয়ে শুরু হওয়া শব্দগুলো ব্যবহার করা হয় কারণ সেই অক্ষর দিয়ে শুরু হওয়া কোনও শব্দ নেই।
কিছু কবি অক্ষরের ক্রম উল্টে লিখেছেন এবং କ୍ଷ থেকে শুরু করে କ দিয়ে শেষ করেছেন। একে বলা হয় ওলট চৌতিশা ।
সাধারণত চৌতিশার ৩৪টি স্তবক/স্তব থাকে। অন্যান্য জনপ্রিয় বিকল্পগুলো হল:
২০২২-এ ভারতে নির্বাচন
২০২২-এ ভারতে নির্বাচনের মধ্যে ভারতের রাষ্ট্রপতি, ভারতের উপরাষ্ট্রপতি পদের নির্বাচন, লোকসভার উপনির্বাচন, রাজ্যসভার নির্বাচন, ৭ (সাত) রাজ্যের রাজ্য বিধানসভার নির্বাচন, রাজ্য বিধানসভার উপনির্বাচন এবং অন্যান্য অসংখ্য নির্বাচন এবং রাজ্য বিধান পরিষদ এবং স্থানীয় সংস্থাগুলির উপনির্বাচন অন্তর্ভুক্ত থাকবে।
রাষ্ট্রপতি নির্বাচন
১৮ জুলাই ২০২২ তারিখে রাষ্ট্রপতি নির্বাচন অনুষ্ঠিত হয়। ২১ জুলাই ২০২২-এ ভোট গণনা হয়েছিল এবং দ্রৌপদী মুর্মু ভারতের পরবর্তী রাষ্ট্রপতি হিসাবে নির্বাচিত হন।
৪৮০-এর দশক
এটি গ্রেগরীয় বর্ষপঞ্জী অনুযায়ী ৪৮০-এর দশক। এটি শুরু হয়েছে ১লা জানুয়ারি, ৪৮০ থেকে এবং শেষ হয়েছে ৩১ ডিসেম্বর, ৪৮৯ তারিখে।
৪৯০-এর দশক
এটি গ্রেগরীয় বর্ষপঞ্জী অনুযায়ী ৪৯০-এর দশক। এটি শুরু হয়েছে ১লা জানুয়ারি, ৪৯০ থেকে এবং শেষ হয়েছে ৩১ ডিসেম্বর, ৪৯৯ তারিখে।
নারায়ণ চক্রবর্তী
নারায়ণ চক্রবর্তী (১৮ জানুয়ারি ১৯২৬ - ৮ ফেব্রুয়ারি ১৯৯৮) একজন প্রখ্যাত বাংলাদেশি চলচ্চিত্র অভিনেতা।
জন্ম
তিনি তৎকালীন ব্রিটিশ ভারতের মুন্সীগঞ্জের সিরাজদিখানের কোলা ইউনিয়নের মধ্য কোলা গ্রামে ১৯২৬ সালে জন্মগ্রহণ করেন।
ফিফা ফুটসাল বিশ্বকাপ
ফিফা ফুটসাল বিশ্বকাপ হলো ফিফা কর্তৃক আয়োজিত পুরুষদের সর্বোচ্চ ফুটসাল প্রতিযোগিতা। ১৯৮৯ সালে সর্বপ্রথম অনুষ্ঠিত হয়েছিল নেদারল্যান্ডসে। ১৯৯২ সালে থেকে প্রতি চার বছর অন্তর এই প্রতিযোগিতাটি অনুষ্ঠিত হচ্ছে। প্রতি দুটি ফুটবল বিশ্বকাপের মাঝের বছরে অনুষ্ঠিত হয়। বর্তমান চ্যাম্পিয়ন পর্তুগাল।
সোনার গ্লাভস
প্রতিযোগিতার সেরা গোলকিপারকে এই পুরস্কার দেওয়া হয়।
প্রতিযোগিতার সেরা গোল
প্রতিযোগিতার সবচেয়ে সেরা গোল যেটি হয়েছে তার গোলদাতাকে এই পুরস্কার দেওয়া হয়।
ফিফা চ্যাম্পিয়ন্স ব্যাজ
২০১২-র বিশ্বকাপ জয়ী ব্রাজিলকে সর্বপ্রথম এই পুরস্কারে ভূষিত করা হয়।
মোতি মসজিদ (আগ্রা দুর্গ)
আগ্রার মোতি মসজিদ সম্রাট শাহজাহান নির্মাণ করেন। এটি আগ্রা দুর্গে অবস্থিত। শাহজাহানের শাসনামলে মুঘল স্থাপত্য তার স্বর্ণযুগে প্রবেশ করে। মুক্তার মত দ্যুতির জন্য এই মসজিদের নাম মোতি মসজিদ হয়েছে।
স্থাপত্য
মোতি মসজিদ আগ্রা দুর্গের দিওয়ান-ই-আম কমপ্লেক্সের উত্তরে অবস্থিত। এর গম্বুজ সংখ্যা তিন। এগুলো মার্বেল নির্মিত ও লাল বেলেপাথরের দেয়ালের উপর অবস্থিত। মসজিদটি নির্মাণে ১ লক্ষ ৬০ হাজার রুপি খরচ হয় এবং এতে চার বছর সময় লেগেছিল।
গন্ধভীতি
গন্ধভীতি বা ঘ্রাণভীতি (Osmophobia বা factophobia) বলতে কোনো গন্ধ বা ঘ্রাণের প্রতি অমূলক ভয়, ঘৃণা বা মনস্তাত্ত্বিক অতিসংবেদনশীলতাকে বুঝানো হয়। এই ধরনের ভীতি বা ফোবিয়া সাধারণত দীর্ঘস্থায়ী মাইগ্রেন বা মাথাব্যথা আক্রান্তদের মধ্যে দেখা দেয় বিশেষত যাদের ঘ্রাণসংবেদী মাইগ্রেন রয়েছে। এই ধরনের মাইগ্রেন বেশির ভাগ সময় দুর্গন্ধ বা বাজে ঘ্রাণের কারণে সক্রিয় হয়, তবে অতিসংবেদনশীলতার ক্ষেত্রে এটি যেকোন গন্ধ থেকেই দেখা দিতে পারে। একটি গবেষণায় দেখা গেছে যে প্রায় মাইগ্রেনের আক্রান্তদের মধ্যে ২৫% ব্যক্তির অল্প বা বেশী কিছুটা পরিমাণে হলেও গন্ধভীতি বা ওসমোফোবিয়া ছিল।
৫০০-এর দশক
এটি গ্রেগরীয় বর্ষপঞ্জী অনুযায়ী ৫০০-এর দশক। এটি শুরু হয়েছে ১লা জানুয়ারি, ৫০০ থেকে এবং শেষ হয়েছে ৩১ ডিসেম্বর, ৫০৯ তারিখে।
তেও এরনঁদেজ
তেও বার্নার্ড ফ্রাঙ্কোজ হার্নানদেজ (জন্ম ৬ অক্টোবর ১৯৯৭), সাধারনত তেও হিসেবেও পরিচিত, হলেন একজন ফরাসী পেশাদার ফুটবলার, যিনি ইতালির ফুটবলের শীর্ষ স্তর সেরিয়ে আ ক্লাব এসি মিলান এবং ফ্রান্স ফুটবল দলের একজন লেফ্ট ব্যাক হিসেবে খেলে থাকেন।
রিয়াল মাদ্রিদ
২০১৭ সালের ৫ই জুলাই, তেও ২০১৭-১৮ মৌসুমে জনপ্রিয় স্পেনীয় ফুটবল ক্লাব রিয়াল মাদ্রিদ-এ চলে আসেন, তাদের সাথে তিনি পরবর্তী ছয় বছরের জন্য চুক্তিবদ্ধ হন। একই বছরের ১৬ই আগস্ট তিনি ক্লাবটির হয়ে অভিষিক্ত হন, সেদিন তিনি অ্যাটাকিং মিডফিল্ডার মার্কো অ্যাসেন্সিও-এর পরিবর্তে মাঠে নামেন, যে খেলাটি ছিল ২০১৭ সালে বার্সেলোনার বিপক্ষে হওয়া সুপারকোপা দ্য এসপানা ম্যাচ এবং যেটিতে তারা ঘরের মাঠে ২-০ গোলে জিতে নেয়।
রিয়াল সোসিয়েদাদে ধারে
১০ আগস্ট ২০১৮ সালে হার্নানদেজকে রিয়াল সোসিয়েদাদে লোনে পাঠায় রিয়াল মাদ্রিদ।
এসি মিলান
৭ জুলাই ২০১৯ সালে হার্নানদেজ আনুষ্ঠানিকভাবে সেরিয়ে আ ক্লাব এসি মিলানে যোগ দেন ২০ মিলিয়ন ইউরো ট্রান্সফার ফিতে। এসি মিলান কিংবদন্তি পাওলো মালদিনি তাকে বিশেষভাবে দলে যোগদানের অনুরোধ জানালে হার্নানদেজ রাজি হোন। একই বছরের ২১ সেপ্টেম্বর এসি মিলানের হয়ে তার অভিষেক হয় নগর প্রতিদ্বন্দ্বী ইন্টার মিলানের বিপক্ষে।
২০২২ এর জুলাইতে এসি মিলানের অধিনায়ক আলেসিও রোমানিওলি দল ছেড়ে লাৎসিয়োতে যোগদান করায় ২০২২-২৩ মৌসুম হতে সহ-অধিনায়ক নির্বাচিত হন হার্নানদেজ।
জানাবাজার
ওনডোর গেগিন জানাবাজার (Öndör Gegeen Zanabazar, Өндөр Гэгээн Занабазар,, "উচ্চ সাধু জানাবাজার"; ১৬৩৫–১৭২৩ ), জন্ম নাম ইশিদর্জি (মঙ্গোলিয়ান: Ишдорж, Işdorj; ), ছিলেন ষোড়োশ জিবসুন্দ্বা খুতুক্তু (মঙ্গোলিয়ান: Жавзандамба хутагт/Jawzandamba xutagt, ) "জিবসুন্দ্বা'র পুনর্জন্ম" এবং মঙ্গোলিয়ায় তিব্বতীয় বৌদ্ধধর্মীয় সম্প্রদায়ের গেলুগপা (পীত টুপী) ধারার প্রথম বোগ্ড গিগেন, বা সর্বোচ্চ ধর্মীয় ব্যক্তিত্ব।
মঙ্গোল তুষিখ খানের পুত্র জানাবাজারকে এক ধর্মীয় সভায় ১৬৩৯ সালে খালখামঙ্গোলদের আধ্যাত্মিক নেতা হিসাবে ঘোষণা করা হয়েছিল যখন তার বয়স ছিলো মাত্র চার বছর। পরবর্তীকালে ৫ম দালাই লামা (১৬১৭-১৬৪২) তাকে বৌদ্ধ পণ্ডিত তারানাথের পুনর্জন্ম হিসেবে স্বীকৃতি দেন এবং তাকে সংস্কৃত নাম জ্ঞানবজ্র (সংস্কৃত: ज्ञानवज्र; মঙ্গোলিয়ান ভাষায়Zanabazar) বলে অভিহিত করেন যার অর্থ "জ্ঞানের বজ্রপাত"। ১৬শ শতকের মঙ্গোলিয় সমাজে প্রভাব বিস্তারকারী শক্য বা লোহিত টুপী বৌদ্ধ ঐতিহ্যকে রূপান্তরিত ও সংশ্লেষণ করে মঙ্গোলদের মধ্যে তিব্বতীয় বৌদ্ধ ধর্মীয় গেলুগা ধারাকে প্রতিষ্ঠা করতে ৬০ বছরের অধিক সময় ধরে জানাবাজার কাজ করেছেন। খলকা মঙ্গোল নেতা এবং খাংজি সম্রাট এই উভয়ের সাথে তার ঘনিষ্ঠ সম্পর্ক ১৬৯১ সালে কুইং শাসন প্রতিষ্ঠায় সহায়তা করে।
প্রাথমিক জীবন (১৬৩৫ - ১৬৫১)
জানাবাজার ১৬৩৫ সালে বর্তমান মঙ্গোলিয়ার ওভরখঙ্গাই এলাকার ইশোনজুইলে জন্মগ্রহণ করেন। জন্মগ্রহণকালীন তার নাম রাখা হয় ইশিদর্জি এবং তিনি ছিলেন তুষিত খাঁ গম্বোদর্জ (১৫৯৪-১৬৫৫) ও তার স্ত্রী খন্দজমৎসের দ্বিতীয় পুত্র।